המסע המופלא של אהרוני וגידי

המסע המופלא של אהרוני וגידי (החל מעונה שביעית נקראת אהרוני וגידי) היא תוכנית מציאות תיעודית ישראלית שנוצרה על ידי השף ישראל אהרוני, במסגרתה הוא יוצא יחד עם המוזיקאי גידי גוב לסדרת מסעות במדינות שונות, ושניהם נחשפים לתרבויות אוכל ולמאכלי רחוב שונים.

תוכנית הבכורה של "המסע המופלא של גידי ואהרוני" עלתה למסך הטלוויזיה לראשונה בערוץ 10 בשנת 2011.
בעקבות הקשיים אליו נקלע ערוץ 10, ובטרם הושלם המיזוג בין ערוץ עשר ורשת 13, רכשה רשת מדיה את הסדרה, ומהעונה השביעית היא משודרת ברשת 13.

==עונה 1 - דרך המשי==

העונה עלתה ביוני 2011 בערוץ 10

{| class="wikitable"
|-
! מספר פרק !! מקום !! תקציר
|-
| פרק 1 || סין || בשיאן, בירת סין העתיקה, פוגשים אהרוני וגידי בסוגי פסטה שונים אבל מתמקדים בכיסונים (פסטה ממולאת). מכיסונים מעוצבים כמיטב מסורת המטבח הקיסרי המפואר ועד "כיסוני העם" שאפשר למצוא בכל דוכן בשוק
|-
| פרק 2 || סין || אהרוני וגידי חוצים ערים וכפרים, ומתקדמים מערבה באמצעי תחבורה מגוונים לאורך הדרך ונחשפים לשיטות הכנה יוצאות דופן של אטריות מחומרים שונים ובטכניקות מפתיעות
|-
| פרק 3 || סין || כל הדרך עד קצה סין - בפרק הזה קיים עושר בלתי נתפס של מקומות, אנשים, תרבויות ומאכלים. ערבוב של שפות, שיטות הכנה ומנהגים ששרדו לאורך השנים. אהרוני הפתיע את גידי במחווה עם מוזיקאים מקומיים, מחווה שריגשה אותו מאד.
|-
| פרק 4 || בוכרה || מסע השורשים של אהרוני. חזרה למקורות משפחתו. משפחת סוחרים על דרך המשי. פרק אישי שמשלב זיכרונות ומפגש מרתק עם תושבי העיר בוכרה ועם הפתעות קולינריות מרתקות
|-
| פרק 5 || מזרח טורקיה || מהגבול האיראני דרך שרידי תיבת נח, הצד הפראי והמוסלמי יותר של טורקיה. שיטות עשיה מרהיבות של אטריות קדאיף ומקומות ייחודיים בסכנת הכחדה
|-
| פרק 6 || טורקיה || טורקיה והמפגש עם ההיסטוריה המקראית - צומת הדרכים המפגישה בין דרך המשי לדרך הבשמים שעלתה מארץ כנען. הסיפור המקראי הוא סיפור אברהם אבינו ושבטו. המערה שבה נולד, העיר אורפה היא אור כשדים וחרן. אורפה היא הבירה הקולינרית של טורקיה והקבאב האורפלי ידוע כאחד הטובים בתבל. בסוף פרק זה אהרוני וגידי מגיעים לאיסטנבול
|-
| פרק 7 || איטליה || הפסטה כאמנות וכמדע מדויק. יותר ממאתיים סוגי פסטה המיוצרים בשיטות ייחודיות, בחומרי גלם שפותחו במיוחד לפסטה בין עם בעבודת יד ובין עם בייצור תעשייתי בכמויות אדירות. ביקור בעיר גרניאנו - מקור הפסטה התעשייתית שהופצה לכל רחבי איטליה.
|-
|}

==עונה 2 - אוכל רחוב==

העונה עלתה באוגוסט 2014 בערוץ 10

{| class="wikitable"
|-
! מספר פרק !! מקום !! תקציר
|-
| פרק 1 || וייטנאם || בפרק הראשון, השניים יוצאים למסע בעקבות הסיפור המעניין של האורז כפי שהוא משתקף באוכל הרחוב בווייטנאם
|-
| פרק 2 || בורמה || אהרוני וגידי מגיעים לבורמה, שנפתחה למערב אך לפני כמה שנים. מסע שמתחיל בסלט עלי תה וחטיפי טופו שעשוי מחומוס ונגמר אצל בני שבט האינת'ה, יצרני הטופו, באגם אינלה הקסום, ואצל שבט הדאנו מגדלי התה המקומיים.
|-
| פרק 3 || מרוקו || אהרוני וגידי מגיעים למרוקו ויוצאים למסע בעקבות הקוסקוס והטאג'ין, מסע שמביא אותם ממרקש הגועשת והצבעונית ועד לשבטי הברברים בלב הרי האטלס
|-
| פרק 4 || הודו || הסואנת ומסתיים למרגלות ההימליה. בדרך הם מבקרים אצל שבט של רועי בקר, הגודג'אר, סועדים עם מאות עולי רגל במקדש הסיקי הגדול בעולם וגם, גידי חווה על בשרו את נפלאות המספרה ההודית
|-
| פרק 5 || תאילנד || ישראל אהרוני וגידי גוב מגיעים לתאילנד למסע בעקבות הקארי ומאכלי הים. הם מצטרפים לדייגי המקרלים, מגלים את שולי הצדפות ומכינים קארי ביתי. בדרכם הם פוגשים בשלנית ביתית שמחזירה את אהרוני לימיו כמתלמד צעיר במטבח ושף מפורסם שמבשל מנה אחת בלבד
|-
| פרק 6 || שינג'יאנג || ישראל אהרוני וגידי גוב מגיעים להרים השמימיים במחוז שינג'יאנג שבמרכז אסיה. באזור חיים נוודים מונגולים וקזחים לצד האויגורים יושבי הקבע, רועי צאן מול חקלאים, חיטה וכבש. איזה מתח מייצר המפגש בין שתי צורות החיים? ואיזה אוכל ייחודי נוצר מהמתח הזה?
|-
|}

==עונה 3 - אוכל רחוב==

העונה עלתה בנובמבר 2014 בערוץ 10
{| class="wikitable"
|-
! מספר פרק !! מקום !! תקציר
|-
| פרק 1 || סין || אהרוני וגידי מגיעים למחוז יונאן בדרום סין בעקבות "ברווז ייליאנג" - מנת ברווז מפורסמת שמוצאה באזור ושסביבה התפתחה תעשייה שלמה. בדרך, הם מגיעים לכפרים נידחים שרגל אדם מערבי לא דרכה בהם מעולם, ומכירים מנת איטריות שמבוססת על אגדת עם עתיקה
|-
| פרק 2 || הולנד || אהרוני וגידי מגיעים להולנד בעקבות ההרינג. הם מגלים איך דג קטן ותמים הפך את הולנד ממדינה נידחת, סחופת רוחות ומלאת ביצות לאימפריה גלובאלית. וגם: איך עובדת טחנת רוח ומה סוד הגבינה ההולנדית?
|-
| פרק 3 || קוריאה הדרומית || אהרוני וגידי מגיעים לקוריאה הדרומית, שם הם נוסעים בעקבות הקימצ'י – מאכל שאף קוריאני שמכבד את עצמו לא יוותר עליו. אהרוני נכנע למזג הקוראני הקפדני, אבל גידי מתמרד, אז איך הדבר הוביל אותם בסופו של דבר לפארק השעשועים המקורה הגדול בעולם?
|-
| פרק 4 || אתיופיה || גידי ואהרוני יוצאים למסע במולדת הקפה, מסע מאתגר ומורכב שמביא אותם עד הקצה. הם יוצאים מבירת אפריקה, אדיס אבבה, עד למטעי הקפה בירגעלם, דרך האגמים הגדולים, הדרכים האינסופיות ועד למפגש מפתיע עם בני שבט הסידנייה שחושפים בפניהם את העץ שממנו הם מייצרים בצק ללחם.
|-
| פרק 5 || אתיופיה || אהרוני וגידי ממשיכים במסעם באתיופיה. הפעם הם יוצאים לצפון אל עבר שדות הטף, אותו דגן-פלא שמזין ומכלכל את אתיופיה כולה וממנו מכינים את האינג'רה המפורסמת. המסע מביא אותם אל לאליבלה – עיר אתיופית שהיא העתק בין מאות שנים של... ירושלים
|-
|}

==עונה 4 - אוכל רחוב==

העונה עלתה במרץ 2016 בערוץ 10

{| class="wikitable"
|-
! מספר פרק !! מקום !! תקציר
|-
| פרק 1 || יפן || אהרוני וגידי ממשיכים ביפן - מסתננים למכירה פומבית של טונה, מצטרפים לסדנה להכנת סושי וישנים במלון בתוך קפסולה צרה במיוחד
|-
| פרק 2 || איטליה || אהרוני וגידי ממשיכים באיטליה - פוגשים את נינו המחזיק בתואר "אוכל הרחוב הטוב באיטליה", לומדים להכין בולונז ומכינים גבינות ונקניקים בשיטות מסורתיות
|-
| פרק 3 || הודו || אהרוני וגידי ממשיכים בהודו - מבקרים במפעל המעבד סיבי קוקוס, אוכלים צ'אטני קוקוס חריף ומקבלים שיעור באמנות הלחימה "קלארי פייאטו"
|-
| פרק 4 || נהר המקונג || אהרוני וגידי ממשיכים במקונג - הם משחזרים את המסלול שתואר בסרט "אפוקליפסה עכשיו", מגלים את החיים והאוכל לאורך הנהר, את הציד של דגי הבוץ בתעלות הקטנות ומבקרים באחד מהשווקים הצפים המרשימים ביותר
|-
| פרק 5 || טיוואן || אהרוני וגידי ממשיכים בטיוואן - מבקרים ביער במבוקים מרהיב, מכינים זונג-זי, מצטרפים לשבט אבוריג'יני של ציידים-לקטים, ומסיימים בפסטיבל הכדורים הפורחים
|-
| פרק 6 || מקסיקו || אהרוני וגידי ממשיכים במקסיקו - המסע מתחיל בשוק הסיטונאי הגדול בעולם, בביקור בשדות התירס מבקרים בארמון ומגיע עד העיירה צ'יאפה בה נערכת פעם בשנה פיאסטה סודית ובלתי מתויירת, בה כל גברי הכפר מתחפשים לילדי התירס עם פיאות בלונדיניות מיוחדות
|-
| פרק 7 || פרו || אהרוני וגידי ממשיכים בפרו - הם מגיעים להרי האנדים ופוגשים את צאצאי האינקה, ומגיעים לשדה תפוחי אדמה בגובה של 4,000 מטר
|-
|}

==עונה 5 - אוכל רחוב==

העונה עלתה בנובמבר 2016 בערוץ 10

{| class="wikitable"
|-
! מספר פרק !! מקום !! תקציר
|-
| פרק 1 || ברזיל || לראשונה, אהרוני וגידי נוחתים בברזיל ויוצאים שם למסע מיוחד של טעמים, צבעים ונופים שטרם נראו
|-
| פרק 2 || ברזיל || אהרוני וגידי ממשיכים את מסעם בברזיל אל לב האמזונס, דגים פיראנות, שוחים עם דולפינים ורודים ומצטרפים לקאובויז המקומיים של דרום ברזיל
|-
| פרק 3 || איטליה || אהרוני וגידי נוסעים בעקבות הגלידה האיטלקית - מסנדוויץ' של בריוש וגלידה ועד גלידת גורמה של עשבי בר ושמן זית. המסע המופלא של אהרוני וגידי – איטליה – גלידה
|-
| פרק 4 || יפן || אהרוני חוזר ליפן ולוקח על עצמו משימה בלתי אפשרית - לגרום לגידי לאהוב טופו. במסע שמתחיל מול שיח הסויה ונגמר במנזר זן עתיק, הם נחשפים לכל מה שיש לצמח להציע. האם אהרוני יעמוד במשימה? או שמא המסע יסתיים בדוכן שווארמה?
|-
| פרק 5 || טיוואן || אהרוני וגידי בפרק שסובב סביב המאכל הפופולרי ביותר בטאיוון: חביתה עם אוייסטרים וגידי מכין לאהרוני הפתעת יום הולדת לה אינו מצפה
|-
| פרק 6 || מקסיקו || אהרוני וגידי כובשים את ארץ השוקולד: ממתקי גורמה עוצרי נשימה ועד מטעי הקקאו שבלב הג'ונגל, השניים נוסעים בין מקומות ותקופות שהביאו את השוקולד אל העולם
|-
| פרק 7 || קמבודיה || אהרוני וגידי נוסעים מהמקדשים עוצרי הנשימה של אנקור-ואט, בהם צולמו סרטי הרפתקאות הוליוודיים, אל שדות הפלפל שעל החוף בהם מיוצר הפלפל הטוב בעולם
|-
| פרק 8 || הודו || אהרוני וגידי במסע עתיר ניחוחות בגן העדן השופע של דרום הודו, השניים מבקרים בחוות תבלינים, שדות הל, ובדוכן אחד קטן ומוזנח שבו הם טועמים את אחת המנות הטעימות ביותר בהן הם נתקלו לאורך כל מסעותיהם
|-
| פרק 9 || פרו || אהרוני וגידי מגיעים ללימה בירת פרו בעקבות הסביצ'ה ופוגשים את אחד הטבחים הכי מפורסמים בעולם שמוכיח שלא צריך רוטב או אפילו מלח ופלפל כדי להוציא מנה מדהימה
|-
|}

==עונה 6 - הים התיכון ==

העונה עלתה באוקטובר 2017 בערוץ עשר

{| class="wikitable"
|-
! מספר פרק !! מקום !! תקציר
|-
| פרק 1 || מרוקו || אהרוני וגידי יוצאים למסע חדש סביב הים התיכון ו"המטבח הים-תיכוני". מתחילים בצפון מרוקו מול מצוקי גיברלטר מהקוסקוס המתוק של יהדות צפון מרוקו ועד פסטיית הדגים, הם לא ישאירו אף פרור ללא טעימה
|-
| פרק 2 || ברבג'יה || אהרוני וגידי מתחילים גבוה בהרים של חבל ברבג'יה, בחברת רועי הצאן הסרדים משם הם ממשיכים לטעום מעדני ים מיוחדים וגם פוגשים את האנשים שמגיעים שם לגיל מאה
|-
| פרק 3 || יוון || אהרוני וגידי אוכלים מוסקה באתונה וחוגגים בטברנה עם גליקריה, טועמים עלי גפן ממולאים, יוגורט עם מרקחת ענבים, צדפות הישר מן הים ועוד הפתעות טעימות
|-
| פרק 4 || אלבניה || אהרוני וגידי ממשיכים את המסע בחבל הבלקן ונוחתים באלבניה ובמנטנגרו הקסומות. בדרך הם מגיעים לכפרים שקפאו בזמן ובונקרים מבוצרים, אוכלים תבשילים מנחמים ומאפים מתפצחים
|-
| פרק 5 || איטליה || אהרוני וגידי נוחתים במחוז ליגוריה שבאיטליה, ומגלים איך נראה ארמון אמיתי, מה עושים כשאין חיטה לקמח, איך יורדי ים קשוחים שותים יין, ופוגשים את החמור שגנב לגידי את הלב
|-
| פרק 6 || הריביירה הצרפתית || אהרוני וגידי ממשיכים במסע שלהם והערב הם מגיעים לחבל פרובאנס ול"ריביירה הצרפתית". המטבח של פרובאנס ידוע במאכל המפורסם שלו - הרטטוי וגבינות העיזים המהוללות של המחוז. את הביקור יסיימו בעיר הנמל מרסיי, בארוחה של המנה הכי מזוהה על העיר - מרק בויאבז
|-
| פרק 7 || ספרד || אהרוני וגידי מגיעים לאנדלוסיה למסע בעקבות האוכל האבוד של יהדות ספרד. הם מבקרים בארמון האלהמברה, אוכלים חמין של אנוסים, מתאמנים עם לוחמי שוורים, ומגלים את תבשיל-הלחם הטעים ביותר בעולם
|-
| פרק 8 || ספרד || אהרוני וגידי משלימים מעגל ומגיעים למיצרי גיברלטר מהצד הספרדי. חגיגת פאיאה ענקית במרכזו של כפר, מעדני תמרים ושקדים ומפגש חד פעמי עם קופים אירופאים
|-
| פרק 9 || ישראל || אחרי שסגרו מעגל מסביב לים התיכון, אהרוני וגידי חוזרים הביתה, לישראל. הם עוברים ממשתה תימני לסעודה גלילית, מנגבים "חומוס" קדמוני, אופים חלות חרדיות, ומתלבטים בשאלה - האם ייתכן שרות המואבייה טבלה את בתה בחומוס?
|-
| פרק 10 || ישראל || אהרוני וגידי מסיימים את מסעם בישראל, עם המאכל הלאומי - חומוס, לומדים שיטות עתיקות ליצור חמאה ויוגורט מרועי הצאן, ומתארחים במשתה מרהיב בביתו של ארז קומורובסקי
|-
|}

==עונה 7 - ארצות הברית==

העונה עלתה בנובמבר 2018 ברשת 13

{| class="wikitable"
|-
! מספר פרק !! שם !! תקציר
|-
| פרק 1 || המסע מתחיל || אהרוני וגידי מתחילים את מסעם ברחבי ארצות הברית! הם מבקרים בפרובינס טאון, צופים בלווייתנים, נהנים ממסיבה חברתית על חוף הים ומתחילים להתרגל לקולינריה האמריקאית
|-
| פרק 2 || ניו יורק ופילדלפיה || אהרוני וגידי ממשיכים את מסעם ברחבי ארצות הברית! הם עוזבים את ניו יורק לאחר ביקור בטיימס סקוור, מבקרים בשוק הציבורי הראשון בארצות הברית וחוגגים את ה-4 ביולי באכילת "פילי צ'יז סטייק", המאכל המפורסם של פילדלפיה
|-
| פרק 3 || הסוד שמאחורי ההמבורגר || אהרוני וגידי נכנסים אל המטבח השמור ביותר באמריקה כדי לגלות מה הסוד הגדול שמסתתר מאחורי ההמבורגר המפורסם בעולם, הביג מק של "מקדונלד'ס"
|-
| פרק 4 || המאפיה האיטלקית || המסע המופלא באמריקה ממשיך כשאהרוני וגידי מגיעים לעיר המפחידה באמריקה, שיקגו, שם הם פוגשים את המאפיה האיטלקית. לאחר מכן הם עוזבים את העיר אל חיק הטבע כדי ללקט צמחים בעקבות שבט הלקוטה האינדיאני
|-
| פרק 5 || המערב הפרוע || אהרוני וגידי עוזבים את הנוף האורבני ומגיעים אל המערב הפרוע: הם פוגשים קאובויס וצופים במופע רכיבה על שוורים, מבקרים בפארק הלאומי "ילו סטון" ואוכלים ארוחת חלוצים מסורתית שמבושלת על תנור עץ
|-
| פרק 6 || המבורגר מפלצתי || המסע של אהרוני וגידי ממשיך ובמהלך הפרק הם מתמודדים מול אתגר ההמבורגר המפלצתי, ועם כישורי הנהיגה הגרועים של אהרוני
|-
| פרק 7 || פרק סיום עונה || ביקור במכולת סינית שמוכרת דברים מוזרים, שיעור בישול איטלקי, ודו-קרב יריות במשחק וידאו, אהרוני וגידי נפרדים מאמריקה בדרכם הייחודית.
|}

==עונה 8 - המסעדות המופלאות בעולם==

העונה עלתה במרץ 2020 ברשת 13, בעקבות התפרצות נגיף הקורונה בישראל הופסק שידור הסדרה לאחר הפרק השני. ב-10 באוגוסט 2020 חזרה העונה לשידור.

{| class="wikitable"
|-
! מספר פרק !! מקום !! תקציר
|-
| פרק 1 || איטליה || הכפר ורדונו הוא כפר קטן ומנומנם ברוב ימות השנה. פעם בשנה, בסתיו, עונת פטריות הכמהין הלבנות מגיעה לשיאה ואז לכמה שבועות הופכת העיר אלבה ומחוז איטליה כולו לפסטיבל שוקק של חגיגות הכמהין, הפטריה הנדירה שמחירה יקר מזהב. לפני כמעט 30 שנה התארח אהרוני במסעדה בכפר לארוחה אותה הוא זוכר כאחת מהטובות שאכל בחייו. היום הוא מביא את גידי, בשיא עונת הכמהין, כדי לשחזר את החוויה. השפית שבישלה לאהרוני את הארוחה לפני שנים כבר יצאה לגמלאות, שלוש בנותיה מנהלות היום את בית האחוזה והבת הצעירה היא השפית הראשית.
|-
|פרק 2
|קו-קוט
|אהרוני וגידי נוסעים לסונובה קירי ויוצאים למסע קולינרי חד פעמי עם אחת השפיות המוכשרות בעולם שהקדישה את חייה לעבודה עם תושבי האי ולבישול לאורחי הריסורט, עם מסעדה ללא תפריט, שכל המנות המוגשות בה מורכבת ממה שגדל על האי.
|-
|פרק 3
|הודו
|אהרוני וגידי נוסעים לרג'סטאן, מקום בו אגדות אלף לילה ולילה הם עדיין מציאות קיימת, עם ארמונות, נמרים, מדבריות ומשתאות פאר. הם יתארחו בארמון משפחתי שהפך למלון בוטיק ייחודי המציע סוויטות, טיולי ספארי ומסעדה פרטית המגישה מנות ממטבח המהרג'ות המלכותי.
|-
|פרק 4
|גאורגיה
|אהרוני וגידי במסע רווי בצקים ויין בעקבות המטבח הגרוזיני. איך יצלחו את ה"סופרה" המשתה הגרוזיני המסורתי שכולל שירה ריקודים ובעיקר - כמויות אדירות של אוכל ושתייה.
|-
|פרק 5
|סינגפור
|אהרוני וגידי מגיעים לסינגפור, שם הם מבקרים במסעדת מישלן בעלת כוכב אחד. ובנוסף גם טועמים לראשונה מעדן צפרדע מקומי.
|-
|פרק 6
|פולין
|אהרוני וגידי נוחתים בפולין ומבקרים ביריד אוכל פולני ועל הדרך מבינים שכל מה שסופר על האוכל הפולני פשוט לא נכון.
|-
|פרק 7
|תאילנד
|אהרוני וגידי נוחתים בתאילנד ומגלים מאכלים שהעולם עוד לא טעם.
|-
|פרק 8
|אנגליה
|אהרוני וגידי מבקרים באנגליה, שם הם מנסים להתרגל לנסיעה בצד שמאל, מבקרים בשוק של מנצ'סטר ומגלים את המטעמים המקומיים.
|}

== קישורים חיצוניים ==

* 
* [https://13news.co.il/10news/masaaharonigidi עמוד התוכנית], באתר חדשות 13
* [http://www.tedy.co.il/he/Hamasa-Hamufla-shel-Aharoni-ve-Gidi עמוד התוכנית], באתר טדי יזמות והפקות
* [http://www.gidigov.co.il/המסע-המופלא-של-אהרוני-וגידי/ אודות התוכנית], באתר גידי גוב

קטגוריה:תוכניות טלוויזיה ישראליות
קטגוריה:תוכניות מציאות תיעודיות ישראליות
קטגוריה:תוכניות טלוויזיה ישראליות שעלו לשידור בשנות ה-2010
קטגוריה:ערוץ עשר: תוכניות וסדרות
קטגוריה:רשת: תוכניות וסדרות